## Uredba o određivanju granice pomorskog dobra na dijelu k.o. Punat

### NN 120/2002 (15.10.2002.), Uredba o određivanju granice pomorskog dobra na dijelu k.o. Punat

# Vlada Republike Hrvat­ske

1939

Na teme­lju
članka 50. stavka 6. Pomorskog zakonika (»Narodne novine«, br. 17/94, 74/94 i
43/96), Vlada Republike Hrvat­ske je na sjednici održanoj 10. listopada 2002.
godine, donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. PUNAT

Članak 1.

Ovom Uredbom određuje se granica pomorskog dobra na
dijelu k.o. Punat, na području autokampa Konobe.

Članak 2.

Granica pomorskog dobra iz članka 1. ove Uredbe
započi­nje na morskoj obali u točki 1, koja predstav­lja mjesto na morskoj
obali koje siječe produžetak pravca sjeverne međe k.č. 5182/15. Od točke 1
granica nastav­lja u smjeru istoka prelazeći k.č. 9131 produžetkom pravca
sjeverne međe k.č. 5182/15, te dolazi do točke 2, od kuda nastav­lja sjevernom
međom k.č. 5182/15, u naravi kamenim suhozidom – gromačom sve do točke 3. U
točki 3 granica se lomi prema jugu i nastav­lja rubom pokosa do točke 4, koja
predstav­lja morski rub puta kroz autokamp. Od točke 4 granica nastav­lja
morskim rubom puta kroz autokamp do točke 5, od kuda u istom pravcu nastav­lja
do točke 6, odnosno do ruba zelene površine kraj izvlačilišta za barke. Od
točke 6 granica nastav­lja u smjeru juga rubom zelene površine kraj
izvlačilišta za barke do točke 7, te nastav­lja u istom pravcu do točke 8,
odnosno do morskog ruba puta za autokamp. Od točke 8 granica nastav­lja u
smjeru jugoistoka do točke 9, od kuda nastav­lja rubom pokosa do točke 10,
odnosno do jugozapadnog kuta restorana. Od točke 10 granica nastav­lja prateći
proče­lje restorana i rub terasa restorana, te rub stepeništa restorana do
točke 11. Od točke 11 do točke 12 granica prolazi stepenište restorana, te od
točke 12 do točke 13 prati rub betonirane terase uz restoran. Od točke 13 do
točke 33 granica ide morskim rubom prvog reda uređenih platoa za kampira­nje,
osim između točaka 16 i 17, gdje ide morskim rubom odbojkaškog igrališta uz plažu.
Od točke 33 granica nastav­lja od morskog ruba određenog platoa za kampira­nje
do najsjevernije­g kuta teniskog terena odnosno do točke 34. Od točke 34
granica nastav­lja morskim rubom teniskih terena do točke 35 od kuda nastav­lja
u istom smjeru preko zelene površine – platoa za kampira­nje, gdje se u točki 36
sastaje s južnom međom k.č. 6158. U točki 36 granica se lomi i nastav­lja u
smjeru sjeverozapada južnom međom k.č. 6158 uz zelenu površinu – plato za
kampira­nje i plažu do točke 37, gdje se sastaje sa morskom obalom i gdje
završava, a sve kako je ucrtano i označeno u grafičkom prilogu, na kopiji
katastarskog plana k.o. Punat, broj lista katastarskog plana 9 u mjerilu 1:2880
i na snimci stvarnog sta­nja u mjerilu 1:1000.

Članak
3.

Grafički
prilozi iz članka 2. ove Uredbe, sastavni su dio Uredbe i ne objav­ljuju se u
»Narodnim novinama«.

Članak
4.

Na teme­lju
ove Uredbe nadležna tijela izvršit će potrebne rad­nje u vezi evidencije
pomorskog dobra.

Članak
5.

Ova
Uredba stupa na snagu osmog dana od dana objave u »Narodnim novinama«.

Klasa:
934-01/02-02/28
Urbroj: 5030116-02-1
Zagreb, 10. listopada 2002.

Predsjednik
**Ivica Račan,** v. r.

Uredba, NN 120/2002-1939